**Municipiul Tîrgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi**

**Nr. 565 din 9 mai 2017**

 **PRIMAR,**

 **Dr. Dorin Florea**

**EXPUNERE DE MOTIVE**

 **privind stabilirea cantităţii masei lemnoase care urmează a fi recoltată în anul 2017 din fondul forestier proprietate a Municipiului Tîrgu Mureş şi modul de valorificare a acestuia**

 Având in vedere Legea nr.46/2008- Codul silvic, cu modificările si completările ulterioare precum si prevederile amenajamentului silvic in anul 2017, posibilitatea de recolta a masei lemnoase din fondului forestier aparţinând Municipiului Târgu Mures este de 1750 metri cubi, masa lemnoasa, care a fost pusa in valoare de către Ocolul Silvic Tg Mures, fiind constituita în 4 partizi, respectiv:

**Produse secundare – rărituri: 1734 mc;**

* 1. APV nr. 6912 cu un volum de 1305mc;
* 2.APV nr.6908 cu un volum de 99mc;
* 3.APV nr. 6905 cu un volum de 330mc;
* **Produse de igiena – 16 mc;**

4. APV nr. 6909cu un volum de 16mc.

La întocmirea APV - urilor s-au avut in vedere „preturile de referinţa” pentru anul de producţie 2017, pe specii/grupe de specii, grade de accesibilizare, sortimente dimensionale si natura produsului, stabilite in condiţii de piaţa, conform Deciziei nr.383/28.09.2016 a Regiei Naţionale a Pădurilor.

 Având in vedere necesarul de lemn de foc pentru anul 2017 la: serele oraşului, grădina zoologică, cele trei cimitire şi asistaţi sociali, precum şi prevederile art.4 alin.(1) lit b. din *Regulamentul de valorificare a masei lemnoase din fondul forestier proprietate publică,* aprobat prin HG. nr.617/2016*,* se propune valorificarea celor 1750 mc masa lemnoasa astfel:

* 1305 mc – „masa lemnoasa pe picior”- cu valorificare prin licitaţie publica de către DS. Mures ( APV. Nr.6912)
* 445 mc – „materiale lemnoase fasonate” (APV nr.6908; APV. Nr.6905; APV.nr.6906)

**Director ASPZV,**

**Sava Mihai**

 **R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect**

 **(nu produce efecte juridice) \***

 **PRIMAR**

 **dr.Dorin Florea**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2017**

**privind stabilirea cantităţii masei lemnoase care urmează a fi recoltată în anul 2017 din fondul forestier proprietate a Municipiului Tîrgu Mureş şi modul de valorificare a acestuia**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr. 565/9 mai 2017, privind stabilireacantităţilor şi modul de valorificare a masei lemnoase ce urmează a fi recoltată în anul 2017, din fondul forestier proprietate a municipiului Tîrgu- Mureş, prezentată de Administraţia Serelor, Parcurilor şi Zonelor Verzi,

Având in vedere necesarul de lemn de foc pentru anul 2017 la: serele oraşului, grădina zoologică, cele trei cimitire şi asistaţi sociali, precum şi prevederile art.4 alin.(1) lit b. din *Regulamentul de valorificare a masei lemnoase din fondul forestier proprietate publică,* aprobat prin HG. nr.617/2016*,*

 În temeiul prevederilor art. 36, alin. (1), alin. (2), lit. „b”, „c”, „d”, art. 45 alin (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă cantităţile ce urmează a fi recoltată din fondul forestier proprietate a Municipiului Tîrgu Mureş în anul 2017 şi modul de valorificare a masei lemnoase, , conform Anexei nr. 1, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi, Serviciul de administrare a fondului forestier şi întreţinere a spaţiilor verzi.

**Art. 3.** În conformitate cu prevederile art. 19 alin 1. Lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**Secretarul Municipiului Tîrgu-Mureş**

 **Szoverfi Vasile**

**Anexa nr. 1**

**Cantităţile ce urmează a fi recoltate**

**din fondul forestier proprietate a Municipiului Tîrgu Mureş**

**şi modul de valorificare a masei lemnoase**

**în anul 2017,**

|  |  |  |  |
| --- | --- | --- | --- |
| **Partida nr.** | **Cantitate exploatată****(mc.)** | **Mod de valorificare** | **Observatii** |
| 6912 | 1305 | Vânzare pe picior | Licitatie O.S.Tg. Mures |
| 6908 | 99 | 445 | Exploatare în regim prestari servicii ca lemn de foc | Se va licita un singur lot de exploatare |
| 6905 | 330 |
| 6909 | 16 |
| **Total**  | **1750mc.** |

**Intocmit,**

**Bako L. Attila**